##### 4ο Εξάμηνο

##### Τραπεζική Διοικητική

|  |  |
| --- | --- |
| Υπεύθυνος καθηγητής | Δρ. Βασίλης Ζουμπουλίδης  00 30 2510 462605  vzumpu@teiemt.gr |
| Τίτλος | **Τραπεζική Διοικητική** |
| Μονάδες ECTS | 5 |
| Εξάμηνο | Δ΄ |
| Σύντομη περιγραφή | Το μάθημα αυτό συμβάλλει στην απόκτηση και επέκταση από τους φοιτητές του θεωρητικού υπόβαθρου για την πληρέστερη κατανόηση της δομής και λειτουργίας του Τραπεζικού Συστήματος στο γενικότερο πλαίσιο μιας οικονομίας. Βασίζεται στη μελέτη και ανάλυση των θεωριών σχετικά με την Κεντρική Τραπεζική, την διοίκηση και λειτουργία των εμπορικών τραπεζών καθώς και τον ανταγωνισμό και την αποτελεσματικότητα της τραπεζικής αγοράς. Επιδίωξη του μαθήματος είναι να αποκτήσουν οι φοιτητές στοχευμένες γνώσεις και δεξιότητες σχετικά με τη σύγχρονη λειτουργία της Τραπεζικής Αγοράς και του Τραπεζικού Συστήματος, ώστε να είναι σε θέση να λειτουργήσουν υπεύθυνα και αυτόνομα ως στελέχη του Τραπεζικού κλάδου.  Το περιεχόμενο του μαθήματος είναι:  i. Ίδρυση και λειτουργία κεντρικών τραπεζών ii. Τραπεζική ρύθμιση και εποπτεία iv. Τραπεζικές κρίσεις και Τραπεζικοί Κίνδυνοι v. Οικονομικές Καταστάσεις Τραπεζών vi. Αξιολόγηση Πιστοληπτικής Ικανότητας vii. Είδη Τραπεζικής viii. Διεθνής Τραπεζική ix. Ανταγωνισμός Τραπεζών και Χρηματοοικονομική Σταθερότητα  x. Ο Τραπεζικός Τομέας στην Ευρώπη xi. Ο Τραπεζικός Τομέας στην Ελλάδα |
| Σκοπός και στόχοι | Σκοπός του μαθήματος είναι η εξοικείωση των φοιτητών με βασικά και σημαντικά θέματα λειτουργίας των αγορών χρήματος και κεφαλαίου καθώς και της τραπεζικής αγοράς. Στη συνέχεια με βάση τα επιλεγμένα θέματα που θα παρουσιαστούν επιδιώκεται η εμβάθυνση και ανάλυση σε ειδικότερα σύγχρονα θέματα της Τραπεζικής Διοικητικής.  Οι εκπαιδευτικοί στόχοι του μαθήματος είναι γνωστικοί και απόκτησης δεξιοτήτων. Σε γνωστικό επίπεδο οι φοιτητές μετά την ολοκληρωμένη παρακολούθηση του μαθήματος θα πρέπει να έχουν κατανοήσει:   * Τη σύγχρονη λειτουργία της Τραπεζικής Αγοράς και του Τραπεζικού Συστήματος * Τις εφαρμοζόμενες πρακτικές ανάλυσης σύγχρονων θεμάτων Τραπεζικής Διοικητικής * Τα κεντρικά γνωστικά πεδία της Τραπεζικής όπως: Δραστηριότητες και υπηρεσίες της Τραπεζικών Ιδρυμάτων, Τραπεζικοί κίνδυνοι και η διαχείρισή τους, Αποτε­λεσματικότητα, Κερδοφορία, Προσομοίωση Καταστάσεων Κρίσης (stress tests), Ηλεκτρονική Τραπεζική κλπ.   Σε επίπεδο δεξιοτήτων οι φοιτητές θα πρέπει:   * Να μελετούν και να προτείνουν λύσεις σε επιμέρους ζητήματα της Τραπεζικής Διοικητικής * Να έχουν επαρκείς ικανότητες κατανόησης της σύνθετης δομής και λειτουργίας των χρηματοπιστωτικών αγορών * Να αναπτύσσουν αναλυτικές και συνθετικές ικανότητες και να έχουν κριτική σκέψη * Να αναπτύσσουν ατομική ευθύνη και να διατυπώνουν επιστημονική γνώμη. * Να έχουν ικανότητα παρουσίασης ιδεών γραπτά ή προφορικά. * Να αναπτύσσουν ομαδικό συνεργατικό επιστημονικό πνεύμα στα πλαίσια του επιστημονικού έργου. |
| Μέθοδος διδασκαλίας, διάρκεια και αξιολόγηση | Διαλέξεις και Ασκήσεις Πράξης  60 ώρες  Γραπτή τελική εξέταση |
| Ενδεικτική βιβλιογραφία | 1. Σημειώσεις Διδάσκοντα.   2. B. Casu, C. Girardone, P. Molyneux, επιμέλεια Κ. Κοσμίδου (2018) «Εισαγωγή στην Τραπεζική», εκδ. Τζιόλα, 2η έκδοση.  3. Cecchetti, S., Schoenholtz K., (2019), «Χρήμα, Τράπεζες και Χρηματοπιστωτικές Αγορές», 5η εκδ. στα αγγλικά, 2η έκδ. στα ελληνικά, Βroken Ηill Publishers LTD.  4. Σαπουντζόγλου Γ., Πεντότης Χ., (2017) «Τραπεζική Οικονομική», εκδ. Μπένου, 2η έκδοση.  5. Συλλιγάρδος, Γ., Σχοινιωτάκης, Ν.: (2018), Χρήμα, Τράπεζες, Αγορές και Διαχείριση Κινδύνων, Εκδότης Δίσιγμα. 1η Έκδοση. |
| Ιστοχώρος | https://eclass.teiemt.gr/courses/AD123/ |

##### Λογιστική Κόστους Ι

|  |  |
| --- | --- |
| Υπεύθυνος καθηγητής | Τσοκτουρίδου Κωνσταντίνα  00 30 2510 462200  ntinatsok@gmail.com |
| Τίτλος | **Λογιστική Κόστους Ι** |
| Μονάδες ECTS | 5 |
| Εξάμηνο | Δ' |
| Σύντομη περιγραφή | Βασικές έννοιες του κόστους  Ταξινομήσεις του κόστους  Οι άμεσες πρώτες ύλες ως στοιχείο του κόστους παραγωγής – Μέθοδοι Αποτίμησης  Η άμεση εργασία ως στοιχείο του κόστους παραγωγής  Τα Γενικά Βιομηχανικά Έξοδα και οι διακρίσεις τους ως στοιχείο του κόστους παραγωγής - ο Συντελεστής καταλογισμού των ΓΒΕ  Η ροή του κόστους μιας μεταποιητικής-εμπορικής-παροχής υπηρεσιών οικονομικής μονάδας.  Ανάλυση πραγματικού-προϋπολογισμένου κόστους.  Φύλλο Μερισμού ΓΒΕ.  Προσδιορισμός Κόστους Παραχθέντων και Κόστους Πωληθέντων.  Κοστολόγηση κατά παραγγελία.  Κοστολόγηση συνεχούς παραγωγής.  Υπολογισμός μοναδιαίου κόστους με τις παραπάνω τεχνικές κόστους. |
| Σκοπός και στόχοι | Σκοπός του μαθήματος είναι η κατανόηση των γενικών όρων, των κατηγοριοποιήσεων του κόστους και της συμπεριφοράς του στο πλαίσιο της παραγωγικής διαδικασίας.  Με την παρακολούθηση του μαθήματος ο φοιτητής θα είναι σε θέση να αποτιμά τα αποθέματα της οικονομικής μονάδας, επιλέγοντας τη μέθοδο αποτίμησης, να υπολογίζει το κόστος Παραγωγής, το Κόστος Παραχθέντων και το Κόστος Πωληθέντων, να επιμερίζει το κόστος ΓΒΕ στα διάφορα τμήματα της επιχείρησης. |
| Μέθοδος διδασκαλίας, διάρκεια και αξιολόγηση | Διαλέξεις 13 x4 =52 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Βενιέρης Γ., Κοέν Σ., Κολέτση Μ., ‘Λογιστική Κόστους, Αρχές και Εφαρμογές’, Pela Ioannidou Publishing, 2η έκδοση, Aθήνα 2005 ISBN: 960-87678-4-9 2. Φίλιος Β., ‘Κοστολόγηση, Βιομηχανικός Λογισμός και Διαχειριστική Λογιστική Κόστους’, Εκδόσεις ΟΠΑ, Aθήνα 2016 ISBN 978-618-81499-6-0 3. Φίλιος Β., ‘Διοικητική Λογιστική’, Εκδόσεις Μαυρογένης, Aθήνα 2012 ISBN 978-960-9443-08-01 4. Garrison R., Noreen E., ‘Διοικητική Λογιστική’, 10η έκδοση, Εκδόσεις Κλειδάριθμος, Aθήνα 2005 ISBN 960-209-930-5 5. Needles B., Powers M., Crosson S., ‘Tεχνικές & Διαχείριση Κόστους’, Broken Hill Publishing, Nicosia 2017 ISBN 978-9963-258-82-6 |
| Ιστοχώρος | https://eclass.teiemt.gr/courses/AD171 |

##### Διεθνείς Οικονομικές Σχέσεις

|  |  |
| --- | --- |
| Υπεύθυνος καθηγητής | Δρ. Αναστάσιος Καρασαββόγλου  00 30 2510 462193  akarasa@teiemt.gr |
| Τίτλος | **Διεθνείς Οικονομικές Σχέσεις** |
| Μονάδες ECTS | 5 |
| Εξάμηνο | Β΄ |
| Σύντομη περιγραφή | Το μάθημα αυτό συμβάλλει στην απόκτηση από τους φοιτητές του θεωρητικού υπόβαθρου για την πληρέστερη κατανόηση των διεθνών οικονομικών σχέσεων και της διεθνούς πολιτικής οικονομίας. Βασίζεται στη μελέτη των παραδοσιακών και σύγχρονων θεωριών του διεθνούς εμπορίου, των ειδικών θεμάτων μακροοικονο­μικής πολιτικής και της διεθνούς χρηματοοικονομικής. Επιδίωξη του μαθήματος είναι να κατανοήσει ο φοιτητής τις αιτίες των παγκόσμιων οικονομικών μεταβολών που προκύπτουν από την αλληλεπίδραση των επιμέρους πολιτικών, καθώς και των διαφορών μεταξύ των χωρών.  Το περιεχόμενο του μαθήματος είναι:  i. Εισαγωγή στη Διεθνή Οικονομία ii. Εξέλιξη θεωριών διεθνούς εμπορίου iv. Σύγχρονες θεωρίες και εφαρμογές διεθνούς εμπορίου v. Προστατευτισμός: Δασμολογική και μη δασμολογική προστασία vi. Μακροοικονομική των συναλλαγματικών ισοτιμιών και της ανοικτής οικονομίας vii. Η αγορά συναλλάγματος και ο καθορισμός της ισοτιμίας viii. Η προθεσμιακή αγορά συναλλάγματος ix. Μηχανισμοί προσαρμογής του ισοζυγίου πληρωμών x. Διεθνείς ροές αγαθών και κεφαλαίου xi. Η τάση προς παγκοσμιοποίηση και οι επιπτώσεις της |
| Σκοπός και στόχοι | Σκοπός του μαθήματος είναι η εξοικείωση των φοιτητών με βασικά και σημαντικά θέματα των Διεθνών Οικονομικών Σχέσεων που αφορούν κυρίως τη διασύνδεση των οικονομικών και πολιτικών διαστάσεων των διεθνών οικονομικών ζητημάτων. Η κατανόηση, ανάλυση και κριτική αντιμετώπιση των θεμάτων που έχουν σχέση με τις παγκόσμιες οικονομικές σχέσεις.  Απόκτηση σχετικών προς το αντικείμενο γνώσεων και ενίσχυση της αναλυτικής σκέψης των φοιτητών.  Οι εκπαιδευτικοί στόχοι του μαθήματος είναι γνωστικοί και απόκτησης δεξιοτήτων. Σε γνωστικό επίπεδο οι φοιτητές μετά την ολοκληρωμένη παρακολούθηση του μαθήματος θα πρέπει να έχουν κατανοήσει:   * Τη διασύνδεση των οικονομικών και πολιτικών διαστάσεων των διεθνών οικονομικών ζητημάτων * Τα θεμελιώδη μεγέθη του ισοζυγίου πληρωμών και της διεθνούς οικονομικής κατάστασης και των διεθνών οικονομικών συναλλαγών * Τα κεντρικά γνωστικά πεδία των διεθνών οικονομικών σχέσεων, όπως οι διεθνείς νομισματικές σχέσεις, οι διεθνείς εμπορικές σχέσεις, η διεθνής κινητικότητα των παραγωγικών συντελεστών (κεφάλαιο, εργασία), η διεθνής και περιφερειακή ολοκλήρωση και η κατάσταση των αναπτυσσομένων χωρών   Σε επίπεδο δεξιοτήτων οι φοιτητές θα πρέπει:   * Να μελετούν και να προτείνουν λύσεις σε επιμέρους ζητήματα των Διεθνών Οικονομικών Σχέσεων * Να έχουν επαρκείς ικανότητες κατανόησης της σύνθετης διεθνούς οικονομικής πραγματικότητας και έρευνάς της * Να αναπτύσσουν αναλυτικές και συνθετικές ικανότητες και να έχουν κριτική σκέψη * Να αναπτύσσουν ατομική ευθύνη και να διατυπώνουν επιστημονική γνώμη. * Να έχουν ικανότητα παρουσίασης ιδεών γραπτά ή προφορικά. * Να αναπτύσσουν ομαδικό συνεργατικό επιστημονικό πνεύμα στα πλαίσια του επιστημονικού έργου. |
| Μέθοδος διδασκαλίας, διάρκεια και αξιολόγηση | Διαλέξεις και Ασκήσεις Πράξης  60 ώρες  Γραπτή τελική εξέταση |
| Ενδεικτική βιβλιογραφία | 1. Σημειώσεις Διδάσκοντα. 2. Κατρανίδης, Σ., Νταντάκας, Δ.: Θεωρία και Πολιτική Διεθνούς Εμπορίου. Έκδοση: 1η/2017. Εκδόσεις Α. Τζιόλα & Υιοί Α.Ε. 3. Cohn T. Η.: Διεθνής πολιτική οικονομία, Έκδοση: 1η έκδ./2009. Διαθέτης (Εκδότης): Γ. Δάρδανος - Κ. Δάρδανος Ο.Ε. 4. Krugman P., Obstfeld M. Melitz, M.: Διεθνής Οικονομική (Έκδοση 4η/2016), Εκδόσεις Κριτική, Αθήνα. 5. Gerber, J.: Διεθνής Οικονομική. Έκδοση: 1/2018. Διαθέτης (Εκδότης): Broken Hill Publishers Ltd. |
| Ιστοχώρος | https://eclass.teiemt.gr/courses/AD123/ |

##### Aνάλυση Χρηματοοικονομικών Καταστάσεων

|  |  |
| --- | --- |
| Υπεύθυνος καθηγητής | Δρ. Aθανάσιος Α. Μανδήλας  00 30 2510 462222  smand@teiemt.gr |
| Τίτλος | **Aνάλυση Χρηματοοικονομικών Καταστάσεων** |
| Μονάδες ECTS | 5 |
| Εξάμηνο | Ε’ |
| Σύντομη περιγραφή | Σε θεωρία και εργαστήριο το αντικείμενο του μαθήματος είναι:   1. Επιχειρηματική ανάλυση, Οικονομικές Καταστάσεις. 2. Χρηματοοικονομικές δημοσιεύσεις και ανάλυση. 3. Αναλύοντας τις χρηματοδοτικές δραστηριότητες 4. Αναλύοντας τις επενδυτικές δραστηριότητες 5. Αναλύοντας τις λειτουργικές δραστηριότητες 6. Απόδοση επενδεδυμένων κεφαλαίων και ανάλυση κερδοφορίας, 7. Πιστωτική ανάλυση, Ρευστότητα, Κεφάλαιο κίνησης, 8. Κεφαλαιακή δομή και φερεγγυότητα, 9. Μετοχική ανάλυση, 10. Εφαρμογές χρημαοτοοικονομικής ανάλυσης 11. Σύνοψη |
| Σκοπός και στόχοι | Έννοια και σκοπός της αναλύσεως των χρηματοοικονομικών καταστάσεων, υποδείγματα χρηματοοικονομικών καταστάσεων σύμφωνα με τα Ε.Λ.Π, αναλυτική εξέταση της σύνθεσης των χρηματοοικονομικών καταστάσεων, μέθοδοι ανάλυσης των χρηματοοικονομικών καταστάσεων, ανάλυση χρηματοοικονομικών καταστάσεων με αριθμοδείκτες.  Οι χρηματοοικονομικές καταστάσεις αποτελούν σημαντική πηγή πληροφοριών που βοηθούν τους ενδιαφερόμενους να λάβουν αποφάσεις για τις επιχειρηματικές μονάδες. Διερεύνηση, ερμηνεία και αξιολόγηση των στοιχείων των χρηματοοικονομικών καταστάσεων μιας οικονομικής μονάδας. |
| Μέθοδος διδασκαλίας, διάρκεια και αξιολόγηση | Διαλέξεις με συνδυασμό ασκήσεων πράξης.  60 ώρες  80% Εξετάσεις  20% Εργασίες |
| Ενδεικτική βιβλιογραφία | 1. Ανάλυση Χρηματοοικονομικών Καταστάσεων, Subramanyan K.R, Wild John, 2016, BROKEN HILL PUBLISHERS LTD, ISBN: 9789963258925. 2. Οι οικονομικές καταστάσεις των επιχειρήσεων / κατάρτιση - ανάλυση - ερμηνεία, Στεφάνου Κωνσταντίνος, 2017, University Studio Press, ISBN: 978-960-12-2357-5. 3. ΑΝΑΛΥΣΗ ΧΡΗΜΑΤΟΟΙΚΟΝΩΜΙΚΩΝ ΚΑΤΑΣΤΑΣΕΩΝ, ΑΘΙΑΝΟΣ ΣΤΕΡΓΙΟΣ, ΚΩΝΣΤΑΝΤΙΝΟΥΔΗΣ ΚΛΕΑΝΘΗΣ, 2011, ΓΕΡΜΑΝΟΣ, ISBN: 978-960-7623-72-0 4. ΑΝΑΛΥΣΗ ΚΑΙ ΔΙΕΡΕΥΝΗΣΗ ΧΡΗΜΑΤΟΙΚΟΝΟΜΙΚΩΝ ΚΑΤΑΣΤΑΣΕΩΝ, ΠΑΝΑΓΙΩΤΗΣ ΒΑΣ. ΠΑΠΑΔΕΑΣ, ΝΙΚΟΛΑΟΣ Γ. ΣΥΚΙΑΝΑΚΗΣ, 2017, ΠΑΠΑΔΕΑ, ISBN: 978-960-93-8481-0 5. Σημειώσεις Διδάσκοντα |
| Ιστοχώρος | https://eclass.teiemt.gr/courses/ |

##### Μεθοδολογία Έρευνας

|  |  |
| --- | --- |
| Υπεύθυνος καθηγητής | Παύλος Δελιάς  00 30 2510 462368  pdelias@teiemt.gr |
| Τίτλος | **Μεθοδολογία Έρευνας** |
| Μονάδες ECTS | 4 |
| Εξάμηνο | ΣΤ’ |
| Σύντομη περιγραφή | 1. Βασικές Αρχές Επιστημονικής Έρευνας 2. Συστήματα Λογικής – Έρευνα και Θεωρία 3. Σκοποί έρευνας –Προσεγγίσεις και Εννοιολόγηση 4. Δόμηση Ερευνητικού Προγράμματος 5. Σύνταξη βιβλιογραφίας 6. Κοινωνική Μέτρηση (Λειτουργικοποίηση) 7. Σύνθετα μέτρα: Δείκτες και Κλίμακες 8. Μη Πιθανοτική Δειγματοληψία 9. Πιθανοτικές μέθοδοι δειγματοληψίας 10. Η πειραματική μέθοδος στις κοινωνικές επιστήμες 11. Κατασκευή Ερωτηματολογίου – Δειγματοληπτική έρευνα 12. Ποιοτική Έρευνα Πεδίου 13. Μη παρεμβατικές μέθοδοι έρευνας |
| Σκοπός και στόχοι | Σκοπός του μαθήματος είναι πρώτον: η εξοικείωση των φοιτητών με το θεωρητικό και το μεθοδολογικό υπόβαθρο της επιστημονικής έρευνας και δεύτερον: η διερεύνηση των βασικών μεθόδων ποσοτικής και ποιοτικής έρευνας οι οποίες χρησιμοποιούνται στην εκτίμηση αναγκών, στη μελέτη ταυτότητας, στην ανάλυση του προφίλ και του περιεχομένου κοινοτήτων. Παράλληλα για την πρακτική εκμάθηση ερευνητικών μεθόδων της έρευνας παρουσιάζονται παραδείγματα εφαρμογών σε διάφορα πεδία δίνοντας έμφαση σε μοντέλα έρευνας δημοφιλή στις οικονομικές επιστήμες. |
| Μέθοδος διδασκαλίας, διάρκεια και αξιολόγηση | Το μάθημα διεξάγεται με διαλέξεις και με Ασκήσεις Πράξης κατά τις οποίες παρουσιάζονται μελέτες εφαρμογής ή/και επιλύονται σύντομες ασκήσεις.  Η αξιολόγηση γίνεται με γραπτή τελική εξέταση (100%) που περιλαμβάνει:  - Ερωτήσεις πολλαπλής επιλογής  - Ερωτήσεις Σωστό / Λάθος  - Επίλυση προβλημάτων με τις τεχνικές που έχουν διδαχθεί  - Συγκριτική αξιολόγηση στοιχείων θεωρίας |
| Ενδεικτική βιβλιογραφία | 1. Η Ερευνητική Μεθοδολογία στον Πραγματικό Κόσμο, 4η Έκδοση, Gray David, Πρόδρομος Χατζόγλου, Δελιάς Παύλος (επιμέλεια) 2. ΜΕΘΟΔΟΙ ΕΡΕΥΝΑΣ - ΣΤΙΣ ΕΠΙΧΕΙΡΗΣΕΙΣ ΚΑΙ ΤΗΝ ΟΙΚΟΝΟΜΙΑ, MARK SAUNDERS, PHILIP LEWIS, ADRIAN THORNHILL |
| Ιστοχώρος | https://eclass.teiemt.gr/courses/AD119/ |

##### Εμπορικό Δίκαιο

|  |  |
| --- | --- |
| Υπεύθυνος καθηγητής | Καλλιόπη Καλαμπούκα  00 30 2510 462201  pkalab@af.ihu.gr |
| Τίτλος | **Εμπορικό Δίκαιο** |
| Μονάδες ECTS | 5 |
| Εξάμηνο | Δ' |
| Σύντομη περιγραφή | Στο μάθημα αυτό διδάσκονται βασικές έννοιες και κλάδοι του εμπορικού δικαίου, έννοιες του γενικού εμπορικού δικαίου και δη ανάλυση των πρωτότυπα και παράγωγα εμπορικών πράξεων, ορισμοί του εμπόρου, απόκτηση και συνέπειες της εμπορικής ιδιότητας. Ακολούθως, εισάγεται η ύλη του εταιρικού δικαίου με εξέταση των βασικών εταιρικών τύπων προσωπικών και κεφαλαιουχικών εταιριών και δη της ομόρρυθμης και ετερόρρυθμης εταιρίας, της ανώνυμης, της εταιρίας περιορισμένης ευθύνης και της ιδιωτικής κεφαλαιουχικής εταιρίας. Αναλύεται η διαδικασία σύστασης τους, οι όροι και τα στοιχεία του καταστατικού και γίνεται συγκριτική ανάλυση με διάκριση κάθε εταιρικού τύπου και τέλος διδάσκεται το δίκαιο αξιογράφων με αναφορά στην επιταγή και τη συναλλαγματική. |
| Σκοπός και στόχοι | Σκοπός του μαθήματος είναι να εισάγει τους φοιτητές σε ουσιώδη ζητήματα του εμπορικού δικαίου και δη του εταιρικού και του δικαίου αξιογράφων. Οι στόχοι του μαθήματος είναι οι φοιτητές να μπορούν να κατανοήσουν τη σημασία και λειτουργία αυτών των θεμάτων, την ανάλυση και ερμηνεία νομοθετικών διατάξεων ώστε να μπορούν να συνδέσουν τις νομικές γνώσεις με τις γνώσεις της λογιστικής παρακολούθησης των εταιριών και των συναλλαγών. Επιπλέον, η λύση ασκήσεων πράξης τους βοηθούν να κατανοήσουν την πρακτική εφαρμογή της θεωρίας, δηλ. τη σύνδεση και εφαρμογή της θεωρίας με την πρακτική επίλυση νομικών ζητημάτων που θα τους είναι απολύτως χρήσιμα και αναγκαία στην επαγγελματική τους απασχόληση. |
| Μέθοδος διδασκαλίας, διάρκεια και αξιολόγηση | Διαλέξεις 13 x3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Γεωργίου Τριανταφυλλάκη, Εισηγήσεις Εμπορικού δικαίου, εκδ. Νομική Βιβλιοθήκη, 2018 2. Ιωάννη Βελέντζα, Εμπορικό Δίκαιο, Επιστημονικό - ερευνητικό κέντρο εκπαιδευτικών / ερευνητικών υπηρεσιών και μελετών ΑΜΚΕ, 2018. 3. Σημειώσεις διδάσκοντα καθηγητή |
| Ιστοχώρος | https://eclass.emt.ihu.gr/courses/AD187/ |